b'\n_START_ARTICLE_\nFestival narodnozabavne glasbe \xc5\xa0teverjan\n_START_SECTION_\nIzvedba\n_START_PARAGRAPH_\nFestival poteka tri dni. Prva dva dneva potekata polfinalna ve\xc4\x8dera, kjer se predstavijo ansambli, ki so se prijavili na razpis. Najbolj\xc5\xa1i, ki jih izbere strokovna komisija, svoje pa doda tudi ob\xc4\x8dinstvo, se uvrstijo v finalni ve\xc4\x8der. Vsak ansambel se predstavi z dvema skladbama, od katerih mora biti prva iz zakladnice slovenske narodnozabavne glasbe, druga pa povsem izvirna in prvi\xc4\x8d predstavljena javnosti._NEWLINE_V zadnjih letih strokovna komisija med finalisti izbira tudi predstavnike Slovenije za nastop na festivalu Alpen Grand Prix v italijanskem Meranu na Ju\xc5\xbenem Tirolskem._NEWLINE_Finalni ve\xc4\x8der posname tr\xc5\xbea\xc5\xa1ki sede\xc5\xbe italijanske nacionalne televizije RAI, posnetek finalnega ve\xc4\x8dera festivala pa v dveh delih predvaja tudi RTV Slovenija._NEWLINE_Leta 2005, ob 35. festivalu, so v prostorih Sedejevega doma med drugim odprli tudi razstavo fotografij dotedanjih 34-ih festivalov.'